Document ID: 31975R2677

ΚΑΝΟΝΙΣΜΟΣ (ΕΟΚ) αριθ. 2677/75 ΤΗΣ ΕΠΙΤΡΟΠΗΣ της 6ης Οκτωβρίου 1975 περί εφαρμογής του κανονισμού (ΕΟΚ) αριθ. 3254/74 του Συμβουλίου της 17ης Δεκεμβρίου 1974 "περί εφαρμογής του κανονισμού (ΕΟΚ) αριθ. 1055/72 περί ανακοινώσεως προς την Επιτροπή των εισαγωγών υδρογονανθράκων για τα προϊόντα πετρελαίου των κλάσεων 27.10 Α, Β, Γ I και Γ II του κοινού δασμολογίου"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1055/72 του Συμβουλίου της 18ης Μαΐου 1972 περί της υποχρεώσεως των Κρατών μελών να ανακοινώνουν προς την Επιτροπή τις εισαγωγές υδρογονανθράκων(1), και ιδίως το άρθρο 4,
Εκτιμώντας:
ότι ο κανονισμός (ΕΟΚ) αριθ. 3254/74 του Συμβουλίου της 17ης Δεκεμβρίου 1974 επεξέτεινε την υποχρέωση αυτή στις εισαγωγές των προϊόντων πετρελαίου των κλάσεων 27.10 Α, Β, Γ I και Γ II του κοινού δασμολογίου(2), κατά τις διαδικασίες που καθορίζονται στο παράρτημά του και υπό τους όρους που προβλέπονται στον κανονισμό (ΕΟΚ) αριθ. 1055/72-
ότι ο κανονισμός (ΕΟΚ) αριθ. 1068/73 της Επιτροπής της 16ης Μαρτίου 1973(3) εφαρμόζει τον κανονισμό (ΕΟΚ) αριθ. 1055/72, καθορίζοντας ένα υπόδειγμα κατά το οποίο πρέπει να συντάσσονται οι ανακοινώσεις που προβλέπονται στο άρθρο 1 αυτού-
ότι προκειμένου να απλοποιηθεί το σύστημα ενημερώσεως και εξασφαλισθούν συγκρίσιμα στοιχεία, καθίσταται αναγκαία η ενοποίηση των ανακοινώσεων των Κρατών μελών και των επιχειρήσεων, με ερωτηματολόγια που δύνανται να χρησιμεύσουν σαν υπόδειγμα για την εμφάνιση και το περιεχόμενο των προς σύνταξη ανακοινώσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ανακοινώσεις που προβλέπονται στο άρθρο 1 του κανονισμού (ΕΟΚ) αριθ. 1055/72, όπως τροποποιήθηκε από τον κανονισμό (ΕΟΚ) αριθ. 3254/74, σε ότι αφορά τα προϊόντα πετρελαίου των κλάσεων 27.10 Α, Β, Γ I και Γ II του κοινού δασμολογίου, θα συντάσσονται κατά το υπόδειγμα που παρατίθεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 6 Οκτωβρίου 1975.

Labels: 12
3
14